رووداو-هەولێر
سەمەرەکانی مێژوو بڕگەیەکی نوێی بەشی وەرزشی پۆرتاڵی رووداوە کە هەر جارەو بەبابەتێکی نەزاندراو و سەیر باس لە یەکێک لە رووداوەکانی مێژووی تۆپی پێ یانیش وەرزش بەگشتی دەکات.
لەم بابەتە باس لەو خەڵاتکردنە سەیرە دەکەین کە کۆمپانیایەکی فرۆشتنی کەلوپەلی ئەلیکترۆنی خەڵاتی یانەی فاینۆرد رۆتێردامی کرد بە پێدانی جلشۆر بە هەموو یاریزانەکان.
لە یاری کۆتایی جامی ئەوروپا کە ئێستا بووە خولی یانە پاڵەوانەکانی ئەوروپا، یاریگای سانسیرۆ لە میلانۆ باوەشی بۆ هەردوو یانەی فاینۆرد رۆتێردامی هۆڵەندی و سێڵتیکی سکۆتلەندی کردەوە، یارییەکەش بە سەرکەونتی یانە هۆڵەندییەکە بە دوو گۆڵ بەرامبەر بە گۆڵێک کۆتاییهات.